vægt – Side 3
Så gik der lige over en måned…what?!?
Tror jeg bliver en bedre blogger, når jeg starter på arbejde 😉 Men håber dog også at få blogget lidt mere, inden jeg starter til august, for der er nu en del anekdoter og tanker her fra barselslivet, jeg gerne vil have nedfældet.
Siden sidst er Badutten blevet døbt – fantastisk skøn dag – han er blevet et halvt år, nu snart 7 måneder, Kongen har i dén grad lært at bande af børnehavebørnene i hans integrerede institution til hans mors store ærgrelse (han er snu – når man siger: “Sara siger nej jeg vil sgu da ej, William siger nej jeg vil sgu da ej” osv., så får man jo på en måde lov til at bande, uden man selv kan påtage sig skylden…), jeg har købt en iPhone og skal have fundet ud af, hvordan man blogger derfra…og vægttabet går lidt langsommere, men dog stadig nedad. Er nede i 80’erne nu, men glæder mig enormt til der står et 7-tal forrest – måske endda et 6-tal.
Følger med i en masse dejlige blogs (som kan ses i min blogroll nederst), og hver gang jeg læser, tænker jeg, at jeg selv skal blive bedre til at få skrevet…men hold op der er nok at se til med to sprælske drenge, en ombygning af overetagen herhjemme, familie og venskaber der skal plejes, mødregruppe, snart opstart på babysvømning og så lige kæmpe bunke af vasketøj, rengøring, handle ind og lave mad. Hvordan mon arbejdet skal presses ind til august?!? 😉 Er dog fortrøstningsfuld, for jeg har fået en masse af mine arbejdsmæssige ønsker opfyldt, så det kommer til at passe ret godt med familielivet plus at jeg bruger resten af min barsel på en ugentlig fridag hele det første år. Skønt!
Skriv kommentar Skrevet i: barnedåb, barsel, blogging, tid, tidsmangel, vægt, vægttab